Document ID: /roh_data/filtered/fineweb-2-filterrobots_roh.jsonl.gz/62219

Artitgel da l’emna
Cumbel ( [ˈkʊmbəl]?/i) è ina vischnanca svizra en il chantun Grischun en il district Surselva.
Cumbel era entochen ils 31 da december 2012 ina vischnaunca politica ella Val Lumnezia ella regiun dalla Surselva dil cantun Grischun en Svizra. Ils emprem da schaner ha Cumbel fusiunau cun Morissen, Vella, Degen, Vignogn, Lumbrein, Vrin e Suraua tier la vischnaunca Lumnezia. La cefra postala da Cumbel ei 7142.
Cumbel sesanfla all'entschatta dalla Val Lumnezia ed ei ca 7 km naven dil marcau da Glion. Il vitg schai sin in'altezia da 1138 meters sur mar e posseda ina surfatscha da 4.46km quadrat.
A Cumbel tschontschan ils rodund 270 habitonts sursilvan, mo tut tenor vitg tuna il sursilvan different. Cunzun il lungatg da Lumbrein e Vrin sedifferenziescha fetg dils auters vitgs schegie che Lumbrein e Vrin sesanflan alla fin dalla Val Lumnezia, nua ch'ei vegn tschintschau il sursilvan che semeglia il pli fetg al sursilvan vegl. Aschia senta mintga Lumnezia, ord tgei vitg ch'il partenari da discussiun savess esser.